KTC พุ่งเกือบ 4% ทุบสถิติออลไทม์ไฮ โบรกฯอัพเป้าใหม่ 48 บ. พร้อมปรับประมาณการปี 62 เพิ่ม
KTC พุ่งเกือบ 4% ทุบสถิติออลไทม์ไฮ โบรกฯอัพเป้าใหม่ 48 บ. พร้อมปรับประมาณการปี 62 เพิ่ม ล่าสุดอยู่ที่ 43.25 บาท บวก 1.50 บาท หรือ 3.59% มูลค่าซื้อขาย 837.16 ล้านบาท
KTC พุ่งเกือบ 4% ทุบออลไทม์ไฮ โบรกฯอัพเป้าใหม่ 48 บ.-ปรับประมาณการปี 62 เพิ่ม ล่าสุดอยู่ที่ 43.25 บาท บวก 1.50 บาท หรือ 3.59% มูลค่าซื้อขาย 837.16 ล้านบาท
6 มิ.ย. 2562

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ล่าสุด ณ เวลา 15.58 น. อยู่ที่ 43.25 บาท บวก 1.50 บาท หรือ 3.59% สูงสุกที่ 43.25 บาท ต่ำสุดที่ 42 บาท ด้วยมูลค่าซื้อขาย 837.16 ล้านบาท ทั้งนี้ ราคาหุ้น KTC ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (ตลท.) เมื่อวันที่ 28 ต.ค.2545

ด้าน บล.ทิสโก้ ระบุในบทวิเคราะห์ ปรับคำแนะนำเป็น “ซื้อ” KTC และปรับราคาเป้าหมาย 48 บาท/หุ้น จาก 32.5 บาท โดยมุมมองในเชิงบวกต่องาน Opp Day และผลประกอบการไตรมาส 1/62 ของ KTC โดยสินเชื่อส่วนบุคคลเพิ่มขึ้น 8.2% เทียบจากปีก่อน (อุปสงค์เพิ่มขึ้นจากเศรษฐกิจที่ชะลอตัว) และหนี้เสียที่ฟื้นตัวขึ้น 13.1% เทียบจาปีก่อน ในช่วงไตรมาส 1/62 ทำให้บล.ทิสโก้ ปรับผลประกอบการปี 2562-2563 เพิ่มขึ้น 10.4-16.5% เป็น 6.2 – 7 พันล้านบาท
ทั้งนี้การฟื้นตัวของหนี้เสียและผลตอบแทนของสินเชื่อยังมีแนวโน้มที่ดีต่อในไตรมาส 1/62 ประกอบกับ CoF ที่คาดว่าจะคงที่ (คาดปีนี้ไม่มีการขึ้นดอกเบี้ย) คาดว่าสินเชื่อในปีนี้จะเพิ่มขึ้น 7.1% เป็น 8.37 หมื่นล้านบาท (คิดเป็นของบัตรเครดิต 6.8% เป็น 5.4 หมื่นล้านบาทและของสินเชื่อบุคคลเพิ่มขึ้น 8% เป็น 2.9 หมื่นล้านบาท) โดยสินเชื่อส่วนบุคคลที่มีอัตราดอกเบี้ยสูงคิดเป็น 54% ของทั้งพอร์ตในไตรมาส 1/62 เราคาดว่าผลประกอบการของ KTC จะเพิ่มขึ้น 20.9% และ 13.5% ในปี 2562-2563 ตามลำดับ
อย่างไรก็ตาม ในกรณีที่แย่ผลประกอบการจะเพิ่มขึ้น 15.3% เนื่องจากมีการตั้งสำรองไว้แล้ว โดย KTC มีอัตราส่วน NPL ที่ 1.18% ในช่วงไตรมาส 1/62 และมีการตั้งสำรองไว้ 605% มี NPL ก่อนการตัดจำหน่ายที่ 8.48% โดยแบ่งเป็นสินเชื่อที่มีการตัดจำหน่าย 8% และเป็นหนี้เสียที่ฟื้นตัว 63.2% และในช่วงไตรมาส 2 มักเป็นช่วงที่มีการชำระหนี้ต่ำ ก่อนที่จะเพิ่มขึ้นในครึ่งปีหลัง และด้วยการที่ลูกหนี้ของ KTC เป็นพนักงานบริษัททำให้คุณภาพหนี้จะดีกว่าคู่แข่ง เราคาดว่าหากหนี้เสียมีอัตราการฟื้นตัวเท่าเดิมผลประกอบการจะโต 15.1% เป็น 5.9 พันล้านบาทและคิดเป็น RoE 33.2%